ຮຸ້ນ ຢູ່ຈີນ ຂຶ້ນລາຄາ ຫຼັງຈາກຍົກເລີກ ການຢຸດຊື້ຂາຍຮຸ້ນ ຢ່າງອັດຕະໂນມັດ
ຮຸ້ນຂອງຈີນ ມີລາຄາສູງຂຶ້ນ ຫລັງຈາກ ໄດ້ມີການຍົກເລີກ ການນຳໃຊ້ ການຢຸດຊື້ຂາຍຮຸ້ນ ຢ່າງອັດຕະໂນມັດ ໃນວັນພະຫັດວານນີ້.
ຫຼັງຈາກໄດ້ມີການນຳໃຊ້ກົນໄກຕັດວົງຈອນໃນການຊື້ຂາຍເຖິງ 2 ເທື່ອຍ້ອນການຕົກລາຄາຢ່າງໃຫຍ່ຂອງຮຸ້ນ ໃນຕົ້ນອາທິດນີ້ ແລ້ວໃນວັນສຸກມື້ນີ້ຮຸ້ນຂອງຈີນກໍໄດ້ເລີ້ມຕົກລາຄາໃນຊົ່ວໂມງ ທຳອິດຂອງການຊື້ຂາຍ ກ່ອນທີ່ຈະມີລາຄາສູງຂຶ້ນໃນຕອນອັດ ຕະຫລາດມື້ນີ້ ການຢຸດເຊົາຊື້ຂາຍທີ່ເອີ້ນວ່າ ການຕັດວົງຈອນນັ້ນ ແມ່ນມີຕັ້ງ ໃຈແນໃສ່ ເພື່ອບໍ່ໃຫ້ຕະຫຼາດຕື່ນຕົກໃຈ ແຕ່ເບິ່ງຄືວ່າມັນມີຜົນ ໃນທາງກົງກັນຂ້າມດ້ວຍເຫດນີ້ເຈົ້າໜ້າທີ່ຈີນຈຶ່ງໄດ້ໂຈະກົດລະ ບຽບດັ່ງກ່າວໃນຕອນແລງຂອງວັນພະຫັດວານນີ້ ດ້ວຍການຢຸດເຊົາການນຳໃຊ້ການຕັດວົງຈອນແບບອັດຕະໂນມັດແລ້ວ ດັດຊະນີຮຸ້ນປະ ສົມຂອງນະຄອນຊຽງໄຮ້ ສູງຂຶ້ນ 2 ເປີເຊັນ ເປັນ 3,186 41 ຢວນ ໃນຂະນະທີ່ດັດຊະນີ ຮຸ້ນ CSI300 ຊຶ່ງເປັນບໍລິສັດທີ່ໃຫຍ່ທີ່ສຸດຢູ່ໃນບັນຊີລາຍຊື່ຂອງຕະຫລາດຫລັກຊັບຊຽງ ໄຮ້ແລະ Shenzhen ໄດ້ຖີບຂຶ້ນ 2 ເປິເຊັນເປັນ 3,361 56 ໃນລະຫວ່າງທີ່ລາຄາຮຸ້ນມີ ການປ່ຽນແປງຢ່າງແຮງ ໃນອາທິດທຳອິດຂອງປີ 2016 ນີ້ ຮຸ້ນຂອງຈີນໄດ້ຕົກລາຄາ 10 ເປີເຊັນ ຮຸ້ນໃນພາກສ່ວນຊັບພະຍາກອນຂອງຈີນໄດ້ຂຶ້ນລາຄາຫຼາຍກວ່າ 6 ເປີເຊັນ ແລະຮຸ້ນໃນ ພາກສ່ວນພະລັງງານກໍຂຶ້ນລາຄາຫລາຍກວ່າ 5 ເປີເຊັນໃນວັນສຸກມື້ນີ້ ສ່ວນຢູ່ໃນຕະຫຼາດອື່ນໆ ຂອງເຂດເອເຊຍ ໃນຕອນເຊົ້າມື້ນີ້ ກໍມີການປ່ຽນແປງຢ່າງໃຫຍ່ ແຕ່ໃນຫລາຍໆບ່ອນ ເວລາອັດຕະຫຼາດຮຸ້ນແມ່ນມີລາຄາສູງຂຶ້ນ ດັດຊະນີ Hang Seng ຂອງຮົງກົງ ໄດ້ຂຶ້ນລາຄາ 59 ເປີເຊັນ ຊຶ່ງໃນຕອນອັດຕະຫລາດ ຕົກເປັນ 20,453 71 ແລະດັດຊະນີ Kospi ຂອງເກົາຫລີໃຕ້ກໍຂຶ້ນລາຄາ 0 6 ເປີເຊັນຕົກ ເປັນ1,914 87 ໃນຕອນອັດຕະຫຼາດ ດັດຊະນີ Sensex ຂອງອິນເດຍກໍມີລາຄາສູງຂຶ້ນ ຕົກເປັນ 24,824 61 ແລະຮຸ້ນຕ່າງໆ ຢູ່ໄຕ້ຫວັນກໍມີລາຄາສູງຂຶ້ນ ຂະນະທີ່ຮຸ້ນໃນເຂດເອ ເຊຍຕາເວັນອອກສຽງໃຕ້ ມີທັງຂຶ້ນແລະລົງ ປະສົມປະສານກັນ ຮຸ້ນ S&P/ASX200 ຢູ່ນະຄອນຊິດນີຕົກລາຄາ 0 4 ເປີເຊັນ ຕົກເປັນ 4,990 80 ໃນຕອນອັດຕະຫລາດ ແຕ່ແນວໃດກໍຕາມດັດຊະນີ Nikkei ຂອງຍີ່ປຸ່ນໄດ້ຕົກລາຄາ 0 4 ເປີເຊັນໃນຕອນອັດຕະ ຫຼຫລາດເປັນ 17,697 96 ເຢັນ ຊຶ່ງເປັນລາຄາທີ່ຕ່ຳສຸດໃນຕອນອັດຕະຫລາດນັບແຕ່ວັນ ທີ 30 ກັນຍາເປັນຕົ້ນມາ